RESOLUCIÓN do 19 de outubro de 2012, da Secretaría Xeral do Medio Rural e Montes, pola que se publican as resolucións de declaración da denegación da solicitude nos expedientes de axudas instruídos ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Consellería do Medio Rural e do Mar — III. Outras disposicións — 15/11/2012

Por medio da Orde do 27 de decembro de 2011 establécense as bases e convócanse para o ano 2012 as axudas para o fomento da silvicultura en bosques no medio rural, ao abeiro do artigo 27 do Regulamento (CE) número 1698/2005 do Consello, do 20 de setembro de 2005, relativo ás axudas ao desenvolvemento rural a través do Fondo Europeo Agrícola de Desenvolvemento Rural (Feader), encadradas na medida 122 do Programa de desenvolvemento rural (PDR) de Galicia para a etapa 2007-2013.
De acordo co punto 1º do artigo 10 da Orde de 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, todas as resolucións serán notificadas de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común. De conformidade co establecido no artigo 59.6º b) da indicada lei, a notificación realizarase mediante a publicación no Diario Oficial de Galicia, no taboleiro de anuncios e na páxina web da Consellería do Medio Rural e do Mar. Nesta publicación especificarase a data da convocatoria, o beneficiario, a cantidade concedida e a finalidade da subvención outorgada, así como a indicación das causas da desestimación e expresaranse, ademais, os recursos que contra a resolución procedan, órgano administrativo ou xudicial ante o que deben presentarse e prazo para interpolos.
Por outra banda, mediante a Orde da Consellería do Medio Rural e do Mar, do 30 de marzo de 2012 (DOG nº 70, do 12 de abril), delegouse no secretario xeral do Medio Rural e Montes a competencia para denegar as solicitudes de axuda.
De acordo co exposto, o día 19 de outubro de 2012 o secretario xeral do Medio Rural e Montes da Consellería do Medio Rural e do Mar ditou a seguinte resolución de declaración da denegación das solicitudes das axudas presentadas polos interesados, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Por todo o anterior, resolvo dar publicidade á dita resolución do secretario xeral do Medio Rural e Montes da Consellería do Medio Rural e do Mar do día 19 de outubro de 2012.
«Resolución de declaración de denegación das solicitudes das axudas presentadas polos interesados, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
Antecedentes:
– Unha vez levada a cabo a tramitación das solicitudes das axudas presentadas ao abeiro da Orde do 27 de decembro de 2011, os servizos provinciais de Montes propuxeron a declaración da denegación daquelas solicitudes que incumprían os requisitos da orde de axudas.
Consideracións legais ou técnicas:
1. Na tramitación destes expedientes tivéronse en conta a Lei 9/2007, do 13 de xuño, de subvencións de Galicia, o Decreto 11/2009, do 8 de xaneiro, polo que se aproba o seu regulamento, e a Orde de 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
2. A Orde do 27 de decembro de 2011 pola que establecen as bases reguladoras das axudas en concorrencia competitiva, para o fomento da silvicultura en bosques no medio rural, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012, indica cales son os requisitos e as condicións para solicitar as axudas.
3. Segundo o artigo 20.5 da Lei 9/2007, do 13 de xuño, de subvencións de Galicia, se a solicitude non reúne os requisitos establecidos na norma da convocatoria, o órgano competente requirirá o interesado para que a emende no prazo máximo e improrrogable de dez días, e indicaralle que se non o fixese se terá por desistido da súa solicitude, logo de resolución que deberá de ser ditada nos termos previstos no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Por todo o exposto, vistas as disposicións legais citadas e de conformidade co disposto na Lei 9/2007, do 13 de xuño, de subvencións de Galicia,
Declarar a denegación das solicitudes das axudas presentadas polos interesados referidos no anexo, ao abeiro da Orde do 27 de decembro de 2011 pola que establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se convocan para o ano 2012.
As ditas resolucións poñen fin á vía administrativa e contra elas poderán interporse os seguintes recursos, sen prexuízo de que os interesados poidan exercer calquera outro que consideren procedente:
a) Recurso potestativo de reposición ante a conselleira do Medio Rural e do Mar, no prazo dun mes contado a partir do día seguinte ao da publicación desta resolución no DOG, segundo o establecido nos artigos 116 e 117 da Lei 30/1992, do 26 de novembro.
b) Recurso contencioso-administrativo perante o órgano xurisdicional competente no prazo de dous meses contados a partir do día seguinte ao da publicación desta resolución no DOG, consonte ao disposto no artigo 46 da Lei 29/1998, do 13 de xullo, reguladora da xurisdición contenciosa administrativa».
O que se notifica para os efectos oportunos.
Santiago de Compostela, 19 de outubro de 2012